**KÉSZLETJELENTÉS nagykereskedelmi tevékenységet végzők esetén**

A ***127/2009 (IX. 29.) FVM rendeletben foglaltak szerint*** nagykereskedelmi tevékenységet végző természetes vagy jogi személy esetén adatszolgáltatási kötelezettség áll fenn minden borpiaci év végén (július 31.) a készletein található szőlőmust, szőlőmustsűrítmény, finomított szőlőmustsűrítmény és borkészlete vonatkozásában a borászati hatóság felé.

*A szőlészeti és a borászati adatszolgáltatás, valamint a származási bizonyítványok kiadásának rendjéről, továbbá a borászati termékek előállításáról, forgalomba hozataláról és jelölésérő szóló* ***127/2009 (IX. 29.) FVM 8. § (1)***[***38***](https://net.jogtar.hu/jr/gen/hjegy_doc.cgi?docid=A0900127.FVM#lbj37idb1a9) ***A 436/2009/EK rendelet 11. cikke szerinti******„nagykereskedelmi tevékenységet folytató természetes vagy jogi személy a 436/2009/EK rendelet V. melléklete szerinti jelentést a NÉBIH részére nyújtja be a július 31-én birtokában lévő szőlőmust-, szőlőmustsűrítmény-, finomított szőlőmustsűrítmény- és borkészletekről minden év augusztus 10-ig.”***

Fentiekre tekintettel **kérjük, hogy jelen felhívásban található táblázatot** kitöltve, beszkennelve a **bor@nebih.gov.hu** e-mail címre megküldeni szíveskedjen.

Felhívjuk a figyelmet arra, hogy az adatszolgáltatás elmulasztása a szőlőtermesztésről és a borgazdálkodásról szóló 2004. évi XVIII. törvény (a továbbiakban: Btv.) 51/A. § szerinti mulasztási bírság kiszabását vonja maga után.

*A Btv. 51/A. § (1) bekezdése alapján, a borászati hatóság vagy a hegybíró mulasztási bírságot szab ki, ha a borászati hatóság vagy a hegybíró felé előírt bejelentési vagy adatszolgáltatási kötelezettséget elmulasztották, a bejelentésköteles tevékenységet bejelentés nélkül végezték el, vagy az adatszolgáltatást hiányosan vagy valótlan adattartalommal teljesítették.*

Készletjelentés